**Bejan Daruwalla** (11. heinäkuuta 1931 – 29. toukokuuta 2020) oli intialainen astrologi. Hän hyödynsi astrologisessa tulkinnassaan useita eri menetelmiä kuten palmistriaa, numerologiaa, tarokkikortteja, Yijingiä, heprealaista mytologiaa sekä vedalaista ja länsimaista astrologiaa. Uskonnolta ja taustaltaan hän on zarathustralainen, mutta hänet tunnetaan Ganeshan palvojana.

Daruwallan astrologinen ura alkoi, hänen omien sanojensa mukaan, 19-vuotiaana opiskelijana. Hänen ystävänsä isä, joka työskenteli astrologina, kertoi hänelle, että hänestä tulee kuuluisa astrologi. Astrologian ohella hän työskenteli useita vuosia Ahmedabadin yliopistossa englannin kielen professorina. Hän osallistui vuodesta 2003 Intian suurimman astrologisen verkkosivuston GaneshaSpeaksin toimintaan.

Hän kertoi vuonna 2000 pitävänsä BJP:tä tulevaisuuden puolueena ja uskovansa Atal Bihari Vajpayeen olevan suurin intialainen Gandhin jälkeen. Vuonna 2014 hän ilmoitti uskovansa Narendra Modin voittavan parlamenttivaalit ja pääsevän pääministeriksi. Kaksi vuotta aikaisemmin Gujaratin pääministerinä toiminut Modi oli pitänyt puheen Daruwallan *2012: End of the World?* -kirjan julkistustilaisuudessa. Vuonna 2015 Modin hyökättyä Biharin pääministeri Nitish Kumaria vastaan siitä, että Kumar oli kysellyt neuvoja okkultisteilta, Daruwalla ilmoitti medialle, että Modi oli itse luettanut tulevaisuutensa hänellä. Hän kertoi myös vuonna 2019, että Modi jatkaisi maansa pääministerinä. Hänen epäonnistuneisiin ennustuksiinsa lukeutuvat muun muassa väitteet siitä, että koronaviruspandemia päättyisi toukokuussa 2020. Aikaisemmin hän oli virheellisesti ennustanut, että Kashmirin ongelmat päättyisivät vuonna 2001 ja Yhdysvalloilla olisi ensimmäinen naispresidentti vuonna 2010.

Lähteet
-------

1. ↑  Renowned Astrologer Bejan Daruwalla passes away *Mumbai Mirror*.  29.5.2020. Viitattu 31.5.2020.
2. 1 2  Bukhari, Zinnia: Bejan Daruwalla on the past, present and future *The Express Tribune*.  14.12.2013. Viitattu 31.5.2020.
3. 1 2  Anjali, Thomas: The man who saw Tomorrow *DNA India*.  23.8.2008. Viitattu 31.5.2020.
4. ↑  The Rediff Interview/ Astrologer Bejan Daruwalla *Rediff*.  10.5.2001. Viitattu 31.5.2020.
5. ↑  Astrolger Bejan Daruwalla bequeaths stellar legacy *News18*.  24.11.2009. Viitattu 31.5.2020.
6. ↑  Varker, Bobby John: Bejan Daruwalla *Outlook India*.  24.7.2000. Viitattu 31.5.2020.
7. ↑  Uniyal, Parmita: Astro speak: who'll be the next Prime Minister? *Hindustan Times*.  14.5.2014. Viitattu 31.5.2020.
8. ↑  Gujarat Chief Minister releases Bejan Daruwala’s book ‘2012: The End of the World’ *narendramodi.in*.  29.3.2012. Viitattu 31.5.2020.
9. ↑  PM Modi got palm read by me, claims Bejan Daruwalla *India Today*.  1.11.2015. Viitattu 31.5.2020.
10. ↑  'Modi is tiger, Rahul is dog, tiger will be ahead of dog': Astrologer Bejan Daruwalla predicts NDA victory in 2019 *DNA India*.  30.3.2019. Viitattu 31.5.2020.
11. ↑  Roy, Tanushree: Did you know Bejan Daruwalla had some interesting predictions on the coronavirus pandemic? Read it here *Times Now News*.  29.5.2020. Viitattu 31.5.2020.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |